ai4bharat/Pralekha huggingface dataset:
गृह मंत्रालय
केंद्रीय गृहमंत्री अमित शाह यांच्या अध्यक्षतेखालील उच्च स्तरीय समितीच्या बैठकीत पाच राज्यांना 1,816.162 कोटी रुपयांच्या अतिरिक्त केंद्रीय मदतीला मंजुरी
नवी दिल्ली, 13 मार्च 2023
केंद्रीय गृहमंत्री अमित शाह यांच्या अध्यक्षतेखालील उच्च स्तरीय समितीने 2022 मध्ये पूर, भूस्खलन, ढगफुटी यांची झळ पोहोचलेल्या पाच राज्यांना राष्ट्रीय आपत्ती प्रतिसाद निधी अंतर्गत अतिरिक्त केंद्रीय मदतीला मंजुरी दिली आहे. पंतप्रधान नरेंद्र मोदी यांच्या नेतृत्वाखालील केंद्र सरकारचा या नैसर्गिक आपत्तींची झळ पोहोचलेल्या पाच राज्यांना मदत करण्याचा संकल्प यातून दिसून येतो.
या उच्च स्तरीय समितीने एनडीआरएफमधून या पाच राज्यांना 1816.112 कोटी रुपयांच्या अतिरिक्त केंद्रीय मदतीला मंजुरी दिली आहे. या मदतीचे वर्गीकरण खालीलप्रमाणे आहे :-
आसामला 520.466 कोटी रुपये
हिमाचल प्रदेशला रु. 239.31 कोटी रुपये
कर्नाटकला रु. 941.04 कोटी रुपये
मेघालयला रु. 47.326 कोटी रुपये
नागालँडला रु. 68.02 कोटी रुपये
ही अतिरिक्त मदत केंद्राकडून राज्यांना देण्यात येणारा राज्य आपत्ती प्रतिसाद निधी जो यापूर्वीच राज्यांना वितरित झाला आहे, त्याव्यतिरिक्त देण्यात येत आहे. 2022-23 या आर्थिक वर्षात केंद्र सरकारने 25 राज्यांना 15,770.40 कोटी रुपयांचा एसडीआरएफ निधी दिला आहे आणि एनडीआरएफमधून 4 राज्यांना 502.744 कोटी रुपयांचा निधी दिला आहे.
या आपत्ती आल्यानंतर केंद्र सरकारने राज्यांकडून होणाऱ्या पत्रव्यवहाराची वाट न पाहता या राज्यांसाठी आंतर मंत्रालयीन केंद्रीय पथके तैनात केली होती.
S.Kane/S.Patil/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 90
आयुष मंत्रालय
मकर संक्रांतीला एक कोटींहून अधिक जण सूर्यनमस्कार प्रात्यक्षिकांच्या कार्यक्रमात सहभागी होणार : सर्बानंद सोनोवाल
सूर्यनमस्कारासाठी जगभरातील चाहत्यांची मोठ्या संख्येने नोंदणी
नवी दिल्ली, 12 जानेवारी 2022
स्वातंत्र्याच्या अमृत महोत्सव सोहळ्यांतर्गत, 14 जानेवारी 2022 रोजी जागतिक सूर्यनमस्कार प्रात्यक्षिक कार्यक्रमासाठी आयुष मंत्रालय सज्ज आहे.आणि 75 लाखांच्या उद्दिष्टाच्या तुलनेत एक कोटींहून अधिक लोक यात सहभागी होतील अशी अपेक्षा आहे.
कोविड-19 च्या पुन्हा वाढत असलेल्या रुग्णसंख्येच्या पार्श्वभूमीवर, मकर संक्रांतीदिवशी सूर्यनमस्काराचे प्रात्यक्षिक अधिक प्रासंगिक आहे,असे आज आभासी माध्यमातून घेतलेल्या पत्रकार परिषदेत आयुष मंत्री सर्बानंद सोनोवाल यांनी सांगितले. सूर्यनमस्कार चैतन्य आणि प्रतिकारशक्ती निर्माण करतो आणि त्यामुळे कोरोनाला दूर ठेवण्यास सहाय्य्यकारी आहे, ही सिद्ध झालेली वस्तुस्थिती आहे. आम्ही कार्यक्रमात 75 लाख लोकांच्या सहभागाचे उद्दिष्ट ठेवले आहे,मात्र नोंदणी आणि आमची तयारी पाहता, ही संख्या एक कोटींची मर्यादा ओलांडेल अशी अपेक्षा मला आहे, असे ते म्हणाले.
आयुष मंत्रालयाने पंतप्रधान नरेंद्र मोदी यांच्या मार्गदर्शनाखाली आणि नेतृत्वाखाली हा कार्यक्रम सुरू केला आहे, असे त्यांनी सांगितले.
या आभासी माध्यमातून झालेल्या पत्रकारपरिषदेत आयुष राज्यमंत्री डॉ महेंद्रभाई मुंजापारा म्हणाले की, सूर्यनमस्कार मन आणि शरीराला नवचैतन्य देतो. मॉलिक्युलर जेनेटिक्सवर योगाभ्यासाच्या प्रभावाचा अभ्यास केला जात आहे,” असे त्यांनाही सांगितले.
हा कार्यक्रम स्वातंत्र्याच्या अमृत महोत्सवाचा एक भाग आहे, असे आयुष मंत्रालयाचे सचिव वैद्य राजेश कोटेचा यांनी सांगितले. “ सूर्यनमस्कार चैतन्यदायी जीवनासाठी, सूर्यनमस्कार जीवन शक्तीसाठी आहे,असे त्यांनी सांगितले.
भारतातील आणि परदेशातील सर्व आघाडीच्या योग संस्था, भारतीय योग संघटना, राष्ट्रीय योग क्रीडा महासंघ, योग प्रमाणन मंडळ, फीट इंडिया आणि अनेक सरकारी आणि बिगर -सरकारी संस्था या जागतिक कार्यक्रमात सहभागी होत आहेत.ख्यातनाम व्यक्ती आणि क्रीडा क्षेत्रातील व्यक्तींनी चित्रफीत संदेशाद्वारे सूर्यनमस्काराचा प्रचार करणे अपेक्षित आहे. भारतीय क्रीडा प्राधिकरणाचे खेळाडू आणि कर्मचारी देखील या कार्यक्रमात सहभागी होतील.
यासाठी सहभागी आणि योगाभ्यासप्रेमी लोक संबंधित पोर्टलवर स्वतःची नोंदणी करू शकतात आणि त्यांना 14 जानेवारी रोजी सूर्यनमस्कार करतानाची त्यांची चित्रफीत अपलोड करायची आहे. नोंदणीसाठीचे दुवे संबंधित संकेतस्थळावर उपलब्ध आहेत आणि आयुष मंत्रालयाकडून मोठ्या प्रमाणावर प्रसारित केले जात आहेत.
सहभागी होणारे आणि योगाभ्यासप्रेमी खालील पोर्टलवर स्वत:ची नोंदणी करू शकतात:
https://yoga.ayush.gov.in/suryanamaskar
https://yogacertificationboard.nic.in/suryanamaskar/
https://www.75suryanamaskar.comS.Patil/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 154
अर्थ मंत्रालय
जवळपास 87,500 कोटी रुपये वस्तू आणि सेवा कर महसूल जमा
नवी दिल्ली, 1 ऑगस्ट 2020
जुलै 2020 मधे एकूण 87,442 कोटी रुपयांचा महसूल वस्तू आणि सेवा कररुपात जमा झाला. गतवर्षीच्या याच महिन्याच्या तुलनेत हे प्रमाण 86%इतके आहे. या महिन्यात वस्तूंच्या आयातीवर 84% महसूल मिळाला आणि गतवर्षीच्या याच महिन्याच्या तुलनेत देशांतर्गत व्यवहार आणि या स्रोतांतून 96%इतका महसूल  जमा झाला.गेल्या महिन्यापेक्षा जास्त महसूल या महिन्यात जमा झाला. अर्थात गेल्या महिन्यात कोविड-19 मुळे दिलेल्या सवलतीमुळे मोठ्या प्रमाणावर करदात्यांनी फेब्रुवारी, मार्च, एप्रिल 2020 या महिन्यांचा कर भरला होता. 5 कोटीपेक्षा कमी उलाढाल असणाऱ्या करदात्यांसाठी ही सवलत सप्टेंबर 2020 पर्यंत आहे.
एकूण महसुलापैकी 16,147 कोटी रुपये सीजीएसटी आहे तर 21,418 कोटी रुपये एसजीएसटी आहे, आयजीएसटी 42,592 कोटी रुपये  तर 7,265 कोटी रुपये अधिभार आहे.
सरकारने 23,320 कोटी रुपयांचा सीजीएसटी , 18,838 कोटी रुपये एसजीएसटीच्या रुपात आयातीवरील जीएसटी निकाली काढला आहे.केंद्र सरकारने आणि राज्य सरकारने निकालात काढल्यानंतर जुलै महिन्यात 39,467 कोटी रुपये सीजीएसटी तर 40,256 रुपये एसजीएसटीतून महसूलरुपात जमा झाला.
G.Chippalkatti/S.Patgaonkar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 150
रसायन आणि खते मंत्रालय
गौडा आणि मांडवीय यांनी व्हिडिओ कॉन्फरन्सिंगद्वारे घेतला नॅशनल इन्स्टिट्यूट ऑफ फार्मास्युटिकल एज्युकेशन अँड रिसर्च, मोहाली आणि रायबरेली यांच्या कामकाजाचा आढावा
चाचणी, सल्ला आणि इनक्युबेशन केंद्रासारख्या सेवांच्या विस्ताराद्वारे उद्योगांना खासकरुन एमएसएमईंना मदत करणे ही काळाची गरज आहे: गौडा
लोक कल्याणाच्या दृष्टीने मोठा परिणाम करणारी संशोधन कामे प्राधान्याने जलद करायला हवीत: मांडवीय
नॅशनल इन्स्टिट्यूट ऑफ फार्मास्युटिकल एज्युकेशन अँड रिसर्च  मोहाली आणि रायबरेली यांच्या कामकाजाविषयी केंद्रीय रसायने व खते मंत्री डी.व्ही. सदानंद गौडा आणि रसायने व खते राज्यमंत्री मनसुख मांडवीय यांनी काल व्हिडिओ कॉन्फरन्सिंगद्वारे आढावा बैठक घेतली.
या बैठकीला सचिव  डॉ. पी डी वाघेला आणि फार्मास्यूटिकल्स विभागाचे अन्य वरिष्ठ अधिकारी उपस्थित होते.
आगामी मोठ्या प्रमाणावरील औषध निर्मितीत व वैद्यकीय उपकरणाच्या पार्क्सच्या विकासात नायपरची भूमिका महत्वपूर्ण आहे असे गौडा यांनी या बैठकीत सांगितले. क्षयरोग, मलेरिया, काळा आजार, कर्करोग, मधुमेह, लठ्ठपणा इत्यादी आजारांवर औषध शोधण्यावर लक्ष केंद्रित केले पाहिजे. औषध पुनरुत्थान आणि औषधांचा विकास यासुद्धा लक्ष देण्याच्या अन्य गोष्टी असू शकतात असे ते म्हणाले. मोहालीसारख्या नायपरने स्वत: ची उत्कृष्ट केंद्रे विकसित केली पाहिजेत कारण पंतप्रधान नरेंद्र मोदी यांच्या नेतृत्वात विद्यमान सरकारचा संशोधन व विकासावर भर आहे असेही त्यांनी सांगितले.
M.Chopade/V.Joshi /P.Kor
केंद्रीय लोकसेवा आयोग
केंद्रीय लोकसेवा आयोगाने नोव्हेंबरमध्ये जारी केलेले नियुक्ती विषयक निकाल
नवी दिल्ली, 27 डिसेंबर 2019
केंद्रीय लोकसेवा आयोगामार्फत घेण्यात आलेल्या परीक्षेचे निकाल नोव्हेंबर 2019 मध्ये प्रसिद्ध करण्यात आले आहेत. या निकालांची सविस्तर यादी पुढीलप्रमाणे:-
Click here for details
G.Chippalkatti/R.Aghor/P.Malandkar
(Visitor Counter : 55
पंतप्रधान कार्यालय
पंतप्रधान नरेंद्र मोदी यांनी केले उपराष्ट्रपती निवडणुकीत मतदान
पंतप्रधान नरेंद्र मोदी यांनी आज उपराष्ट्रपतीपदाच्या निवडणुकीत मतदान केले. एका ट्विट संदेशात त्यांनी म्हटले आहे की मी 2022 च्या उपराष्ट्रपती पदाच्या निवडणुकीत आज मतदान केले.
गृह मंत्रालय
जम्मू-काश्मीरमधील पहलगाम येथे झालेल्या बस अपघातात जखमी झालेल्या ITBP अर्थात भारत तिबेट सीमा पोलीस दलातल्या जवानांच्या प्रकृतीची विचारपूस करण्यासाठी केंद्रीय गृह आणि सहकार मंत्री अमित शाह यांनी आज नवी दिल्लीतील एम्स ट्रॉमा सेंटरला भेट दिली.
जम्मू-काश्मीरमधील पहलगाम येथे झालेल्या बस अपघातात जखमी झालेल्या आयटीबीपीच्या अर्थात भारत तिबेट सीमा पोलीस दलातल्या शूर जवानांच्या प्रकृतीची विचारपूस करण्यासाठी केंद्रीय गृहमंत्री अमित शाह यांनी आज नवी दिल्लीतील एम्स ट्रॉमा सेंटरला भेट दिली.
अमित शाह यांनी कॉन्स्टेबल /जीडी बलवंत सिंग, कॉन्स्टेबल/जीडी त्सेवांग दोरजे आणि कॉन्स्टेबल /जीडी बबलू कुमार यांची भेट घेतली आणि त्यांच्या प्रकृतीची विचारपूस केली आणि त्यांना लवकरात लवकर बरे होण्यासाठी शुभेच्छा दिल्या.
या तीन गंभीर जखमी झालेल्या ITBP जवानांना काल विशेष एअर ॲम्बुलन्सने  श्रीनगरहून नवी दिल्लीतील एम्स ट्रॉमा सेंटरमध्ये हलवण्यात आले. येथील डॉक्टरांनी गृहमंत्र्यांना जवानांची प्रकृती आणि भविष्यात करावयाच्या वैद्यकीय प्रक्रियांची माहिती दिली. आयटीबीपीच्या वरिष्ठ अधिकाऱ्यांनी गृहमंत्र्यांना जखमींच्या प्रकृतीची माहिती दिली.
16 ऑगस्ट रोजी जम्मू-काश्मीरमधील पहलगामजवळ झालेल्या भीषण बस अपघातात 7 जवान शहीद झाले आणि 32 जण जखमी झाले होते. बसमध्ये प्रवास करणारे भारत तिबेट पोलीस दलातले जवान आपले  अमरनाथ यात्रेसाठी यशस्वीपणे कर्तव्य बजावल्यानंतर चंदनवाडी येथून परतत होते, त्यावेळी हा अपघात झाला. जखमी जवानांना त्याच दिवशी उपचारासाठी श्रीनगरला पाठवण्यात आले होते.
सामाजिक न्याय आणि सबलीकरण मंत्रालय
व्हीसीएफ-एससी अंतर्गत आंबेडकर सोशल इनोव्हेशन अँड इनक्युबेशन मिशन
नवी दिल्ली, 10 फेब्रुवारी 2021
अनुसूचित जातीतील विद्यार्थी आणि दिव्यांग तरूणांमध्ये उद्योजकता आणि अभिनवतेला प्रोत्साहन देण्यासाठी केंद्र सरकारच्या सामाजिक न्याय व सक्षमीकरण मंत्रालयाने 30 सप्टेंबर 2020 रोजी अनुसूचित जातींसाठी व्हेंचर कॅपिटल फंड  अंतर्गत आंबेडकर सोशल इनोव्हेशन अँड इनक्युबेशन मिशन  सुरू केले आहे.
टेक्नॉलॉजी बिझनेस इन्क्युबेटर्स बरोबर नोंदणी केलेल्या अनुसूचित जातीच्या मालकीच्या कंपन्या /उद्योजक 3 वर्षाच्या कालावधीसाठी जास्तीत जास्त 30 लाख रुपयांचे म्हणजे दर वर्षी 10 लाख रुपये भांडवल मिळवण्यास पात्र आहेत.
पात्र उमेदवारांना इक्विटी फंडिंग म्हणून 3 वर्षाच्या कालावधीसाठी वर्षाकाठी 10 लाख रुपये असे एकूण 30 लाख रुपये आर्थिक सहाय्य प्रदान केले जाईल.
सामाजिक न्याय आणि सक्षमीकरण राज्यमंत्री रतन लाल कटारिया यांनी आज राज्यसभेत लेखी उत्तरात ही माहिती दिली.S.Tupe/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 131
आरोग्य आणि कुटुंब कल्याण मंत्रालय
केंद्रीय आरोग्य आणि कुटुंब कल्याण राज्यमंत्री भारती प्रवीण पवार यांच्या हस्ते भारतातील रुग्ण सुरक्षेला गती देण्यासाठी राष्ट्रीय कार्यशाळेचे उद्घाटन
"भारताने नेहमीच रुग्णांच्या सुरक्षिततेचे महत्त्व ओळखले आहे आणि सार्वजनिक आरोग्य बाब मानून ती सोडविण्यासाठी प्राधान्य दिले आहे"
दर्जेदार आरोग्य सेवा प्रदान करण्यासाठी रुग्णांची काळजी ही अत्यावश्यक गोष्ट : डॉ. भारती प्रवीण पवार
"ग्लोबल पेशंट सेफ्टी ॲक्शन प्लॅन 2021-2030’’वर स्वाक्षरी करणारा भारत अग्रगण्य देशांपैकी एक होता"
नवी दिल्ली, 16 फेब्रुवारी, 2023
“भारताने नेहमीच रुग्णांच्या सुरक्षिततेचे महत्त्व ओळखले आहे आणि सार्वजनिक आरोग्य बाब म्हणून त्याला प्राधान्य दिले आहे. ” असे प्रतिपादन आरोग्य आणि कुटुंब कल्याण राज्यमंत्री डॉ. भारती प्रवीण पवार यांनी जागतिक आरोग्य संघटनेच्या सहकार्याने भारतात रुग्ण सुरक्षेला गती देण्यासाठी राष्ट्रीय कार्यशाळेच्या उद्घाटन सत्राला मार्गदर्शन करताना केले. कार्यशाळेमध्ये राज्ये आणि विविध भागधारक विभागांना राष्ट्रीय रुग्ण सुरक्षा अंमलबजावणी आराखडा , तसेच रुग्णांच्या सुरक्षेसाठी आरोग्य सेवा व्यावसायिकांची क्षमता वाढवणे आणि रुग्णांच्या सुरक्षेसाठी त्रैमासिक राज्य कृती योजना विकसित करण्यासाठी चौकट तयार करण्यासाठी त्यांच्या भूमिकेबद्दल संवेदनशील बनविण्याचा प्रयत्न करण्यात आला.
डॉ. पवार यांनी या कार्यशाळेच्या आयोजनाबद्दल सर्व भागधारकांचे अभिनंदन केले आणि नमूद केले की, 2002 मध्ये जागतिक आरोग्य संघटनेच्या सदस्य राष्ट्रांनी रुग्णांच्या सुरक्षिततेबाबत जागतिक आरोग्य महासभेच्या ठरावावर सहमती दर्शवली आणि ‘ जागतिक रुग्ण सुरक्षा कृती योजना 2021-2030 ‘ वर स्वाक्षरी करणारा भारत हा अग्रगण्य देश होता.
रुग्णांची सुरक्षा मजबूत करण्याच्या उद्देशाने, आरोग्य आणि कुटुंब कल्याण मंत्रालयाच्या विविध रणनीती आणि कार्यक्रमांचा समन्वय साधण्यासाठी राष्ट्रीय रुग्ण सुरक्षा अंमलबजावणी आराखडा  2018 मध्ये लागू करण्यात आला आहे.
राज्यमंत्री डॉ. भारती पवार यांनी यावर भर दिला की, दर्जेदार आरोग्यसेवा सुनिश्चित करण्यासाठी रुग्णांची सुरक्षा ही अत्यावश्यक बाब आहे आणि आपल्या राष्ट्राने हाती घेतलेले उपक्रम आणि नवकल्पनांनी त्या दिशेने मोठ्या प्रमाणावर प्रगती केली आहे. पंतप्रधान नरेंद्र मोदी यांच्या नेतृत्वाचे कौतुक करताना डॉ. पवार म्हणाले की, “भारताने महत्त्वाच्या अडथळ्यांना आणि धोक्यांना तोंड देत, देशाच्या सर्वात दूर आणि दुर्गम भागात आरोग्य सेवा पोहोचवण्याच्या कार्यात अभूतपूर्व प्रगती केली आहे”.
S.Kulkarni/S.Bedekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 92
युवा व्यवहार आणि क्रीडा मंत्रालय
केंद्रीय युवा व्यवहार आणि क्रीडा मंत्री अनुराग सिंह ठाकूर यांनी आज दिल्लीत 'हर घर तिरंगा' बाइक रॅलीमध्ये नोंदविला सहभाग
तिरंग्यामध्ये 130 कोटी भारतीयांना एकत्र आणण्याची शक्ती आहे: अनुराग सिंह ठाकूर
नवी दिल्ली, 3 ऑगस्ट 2022
नवी दिल्लीत आज लाल किल्ला ते इंडिया गेटपर्यंत खासदारांच्या ‘हर घर तिरंगा’ बाइक रॅलीला उपराष्ट्रपती एम व्यंकय्या नायडू यांनी हिरवा झेंडा दाखवला. केंद्रीय युवा व्यवहार आणि क्रीडा मंत्री अनुराग सिंह ठाकूर यांनीही या कार्यक्रमात पूर्ण उत्साहाने भाग घेतला. ‘हर घर तिरंगा’ मोहिमेची जनजागृती करण्यासाठी सांस्कृतिक मंत्रालयाने या रॅलीचे आयोजन केले होते.
या कार्यक्रमाला वाणिज्य आणि उद्योग मंत्री पीयूष गोयल, संसदीय कामकाज मंत्री प्रल्हाद जोशी, सांस्कृतिक मंत्री किशन रेड्डी, महिला आणि बाल विकास मंत्री, स्मृती इराणी, राज्यमंत्री उपस्थित होते. संसदीय कामकाज आणि सांस्कृतिक राज्यमंत्री अर्जुन राम मेघवाल, परराष्ट्र व्यवहार राज्यमंत्री मीनाक्षी लेखी आणि व्ही. मुरलीधरन यांच्यासह मोठ्या संख्येने खासदार उपस्थित होते.
कार्यक्रमाचा एक भाग म्हणून अनुराग सिंग ठाकूर यांनी दुचाकी चालवली. विविध केंद्रीय मंत्री, खासदार आणि युवा नेते भावी पिढ्यांना आपण सर्वजण देशाला एकसंध ठेवू, भारताला पुढे नेऊ आणि भारत मजबूत करू हा संदेश देण्यासाठी एकत्र आले आहेत, तिरंग्याची शक्ती 130 कोटी भारतीयांना एकत्र करण्याची आहे, असे ठाकूर यावेळी म्हणाले.
आज आपण स्वातंत्र्यसैनिकांना आदरांजली अर्पण करत आहोत आणि त्यांचे स्मरण करत आहोत. स्वातंत्र्याच्या अमृत महोत्सवात आपण राष्ट्राची एकता आणि अखंडता राखण्यासाठी तसेच भारताची शान वाढवण्यासाठी काम करू, अशी ग्वाही देत असल्याचे त्यांनी सांगितले.S.Kane/P.Jambhekar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 79
वाणिज्य आणि उदयोग मंत्रालय
रबर उत्पादकांना मदत करण्यासाठीच्या उपाययोजना
नवी दिल्ली, 17 डिसेंबर 2018
केंद्र सरकारने रबर उत्पादकांच्या समस्या जाणून घेत त्यांच्या व्यवसायाला उभारी देण्यासाठी विविध उपाययोजना केल्या आहेत. त्या खालीलप्रमाणे:-
- नैसर्गिक रबराच्या आयातीवर नियंत्रण आणण्यासाठी सरकारने सुक्या रबराच्या आयातीवर 30 रुपये प्रति किलो असे आयात शुल्क लावले आहे.
- नव्या परवाना नियमानुसार आयात केलेल्या सुक्या रबराच्या वापराचा कालावधी दीड वर्षावरुन सहा महिन्यांपर्यंत कमी करण्यात आला आहे.
- नैसर्गिक रबराच्या आयातीवर चेन्नई आणि न्हावा-शेवा येथे 20 जानेवारी 2016 पासून बंधने घालण्याचा निर्णय परदेश व्यापार महासंचालनालयाने अंमलात आणला आहे.
- केरळासारख्या राज्यांमधे रबराची लागवड वाढावी यासाठी सरकारने अनुदान आणि प्रोत्साहनपर योजना लागू केल्या आहेत.
रबर आधारित उद्योगांसाठी विशेष औद्योगिक पार्क तयार करण्याचा कुठलाही प्रस्ताव नसल्याचे केंद्रीय वाणिज्य आणि उद्योग राज्यमंत्री सी.आर.चौधरी यांनी आज लोकसभेत सांगितले.
N.Sapre/R.Aghor/P.Malandkar
(Visitor Counter : 57
खाण मंत्रालय
जून 2022 मध्ये खनिज उत्पादनात 7.5 टक्के वाढ नोंदवली गेली
एप्रिल-जून, 2022-23 दरम्यान एकूण वाढ 9 टक्क्यांवर पोहोचली
महत्त्वपूर्ण खनिज उत्पादनात लक्षणीय वाढ नोंदवली गेली
जून, 2022  महिन्यासाठी खाण आणि उत्खनन क्षेत्राच्या खनिज उत्पादनाचा निर्देशांक 113.4 इतका होता तो, जून, 2021 मधील पातळीच्या तुलनेत 7.5% जास्त होता. इंडियन ब्युरो ऑफ माईन्स  च्या आकडेवारीनुसार, एप्रिल-जून, 2022-23 या कालावधीसाठी मागील वर्षाच्या याच कालावधीच्या तुलनेत एकूण वाढ 9.0 टक्क्यांनी वाढली आहे.
जून 2022 मध्ये महत्त्वाच्या खनिजांची उत्पादन पातळी होती: कोळसा 669 लाख टन, लिग्नाइट 46 लाख टन, नैसर्गिक वायू  2747 दशलक्ष घन. मी., पेट्रोलियम  24 लाख टन, बॉक्साइट 1950 हजार टन, क्रोमाईट 343 हजार टन, कॉपर कॉन्क. 10 हजार टन, सोने 85 किलो, लोह खनिज 201 लाख टन, लीड कॉन्क. 30 हजार टन, मॅंगनीज धातू 238 हजार टन, झिंक कॉंक.142 हजार टन, चुनखडी 335 लाख टन, फॉस्फोराईट 189 हजार टन, मॅग्नेसाइट 8 हजार टन आणि डायमंड 44 कॅरेट.
जून, 2021 च्या तुलनेत जून, 2022 मध्ये सकारात्मक वाढ दर्शविणाऱ्या महत्त्वाच्या खनिजांच्या उत्पादनामध्ये पुढील बाबींचा समावेश होतो: डायमंड , सोने , फॉस्फोराईट , कोळसा , लिग्नाइट , जस्त  , मॅंगनीज धातू 19.3%), मॅग्नेसाइट , बॉक्साइट , क्रोमाईट , शिसे , चुनखडी , आणि नैसर्गिक वायू   ). नकारात्मक वाढ दर्शविणाऱ्या इतर महत्त्वाच्या खनिजांच्या उत्पादनामध्ये पुढील बाबींचा समावेश होतो: पेट्रोलियम  , तांबे सघन , आणि लोह खनिज.
विज्ञान आणि तंत्रज्ञान मंत्रालय
योजनांची प्रत्यक्ष अंमलबजावणी करणाऱ्या 33 केंद्रीय मंत्रालयांकडून वैज्ञानिक अॅप्लिकेशन आणि तंत्रज्ञान सहाय्य आणि समाधानासाठी 168 प्रस्ताव आल्याची केंद्रीय मंत्री डॉ जितेंद्र सिंह यांची माहिती
जितेंद्र सिंह यांच्या अध्यक्षतेखाली सर्व विज्ञान आणि तंत्रज्ञान मंत्रालये/विभागांची क्षमता बांधणीसाठी पहिलीच उच्चस्तरीय बैठक
नवी दिल्ली, 22 डिसेंबर 2021
योजनांची प्रत्यक्ष अंमलबजावणी करणाऱ्या लोकाभिमुख अशा 33 मंत्रालयांकडून 168 प्रस्ताव/आवश्यकता प्राप्त झाल्या आहेत, अशी माहिती, केंद्रीय विज्ञान आणि तंत्रज्ञान राज्यमंत्री  जितेंद्र सिंह यांनी दिली आहे. त्याशिवाय, अंतराळ आणि अणुऊर्जा विभागासह, सहा विज्ञान आणि तंत्रज्ञान विभागांकडून वैज्ञानिक अॅप्लिकेशन आणि तंत्रज्ञान सहाय्य तसेच समाधान याबद्दलचे प्रस्ताव आले आहेत, असेही त्यांनी पुढे सांगितले.
विज्ञान आणि तंत्रज्ञानाशी संबंधित मंत्रालये/विभाग यांच्या आज क्षमता बांधणीसाठी झालेल्या उच्चस्तरीय बैठकीत डॉ जितेंद्र सिंह यांनी ही माहिती दिली. भारत सरकारचे मुख्य वैज्ञानिक सल्लागार, प्रा. के विजय राघवन, क्षमता बांधणी आयोगाचे सचिव हेमांग जानी, पृथ्वी विज्ञान मंत्रालयाचे सचिव डॉ एम रविचंद्रन, विज्ञान आणि तंत्रज्ञान विभागाचे सचिव डॉ एस चंद्रशेखर, डीबीटीचे सचिव डॉ राजेश गोखले डीएसआयआर चे सचिव डॉ शेखर सी मांडे आणि इतर वरिष्ठ अधिकारी या बैठकीला उपस्थित होते.
सप्टेंबर महिन्यात डॉ जितेंद्र सिंह यांनी एक विशेष उपक्रम सुरु केला असून यात, सर्व वैज्ञानिक मंत्रालयाशी संबंधित प्रतिनिधी सहभागी होतात. यात, पृथ्वी विज्ञान मंत्रालय, विज्ञान आणि तंत्रज्ञान विभाग, अणुऊर्जा विभाग , अवकाश/इस्रो, सीएसआयआर आणि जैव तंत्रज्ञान विभागाच्या प्रतिनिधींचा समावेश असून, त्यात कोणत्या वैज्ञानिक अॅप्लिकेशन्स वापरता येतील, यावर चर्चा करण्यात आली. प्रत्येक मंत्रालयाशी संबंधित वेगवेगळे प्रकल्प राबवण्यापेक्षा, संकल्पना-आधारित एकात्मिक प्रकल्प राबवण्याची गरज आहे, यावरही सिंह यांनी भर दिला.
केवळ तीन महिन्यात प्रत्यक्ष अंमलबजावणी करणाऱ्या मंत्रालयांकडून एवढ्या मोठ्या संख्येने प्रस्ताव आल्याबद्दल सिंह यांनी समाधान व्यक्त केले. यात कृषी, दुग्धउत्पादन, अन्न, शिक्षण, कौशल्ये, रेल्वे, रस्ते, जल शक्ति, ऊर्जा आणि कोळसा या क्षेत्रासाठी विविध अॅप असावेत, असे प्रस्ताव आहेत. आता प्रत्येक क्षेत्र, विज्ञान आणि तंत्रज्ञानावर बऱ्याच अंशी अवलंबून असल्याचेच हे निदर्शक आहे, असेही ते म्हणाले.
या बैठकीच्या आयोजनामागे, वैज्ञानिक क्षेत्रांशी संबंधित मंत्रालये आणि विभागांची क्षमता बांधणी करण्याचा स्पष्ट दृष्टिकोन आहे, असे त्यांनी सांगितले. पंतप्रधानांचे पाच ट्रिलियन डॉलर्स अर्थव्यवस्थेचे उद्दिष्ट साध्य करण्यासाठी आणि लोकांचे जीवनमान सुधारण्यासाठी या क्षमता बांधणीचा उपयोग होईल. केंद्र सरकारच्या मिशन कर्मयोगी मुळे या क्षमता बांधणीची गरज निर्माण झाली आहे. याचा उद्देश देशातील प्रशासनात सुधारणा करणे हा आहे.S.Tupe/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 166
ग्राहक व्यवहार, अन्न आणि सार्वजनिक पुरवठा मंत्रालय
आयात केल्या जाणाऱ्या खेळण्यांसाठी गुणवत्ता निकष
उद्योग आणि अंतर्गत व्यापार प्रोत्साहन विभागाने  खेळण्यांबाबत दर्जा नियंत्रण आदेश  दिनांक 25.02.2020 रोजी अधिसूचित केले होते आणि त्याची अंमलबजावणी तारीख 1.9.2020 आहे. मात्र उद्योग संघटनांच्या विनंतीनुसार अंमलबजावणीची तारीख 01.01.2021 पर्यंत वाढवण्यात आली आहे.
या आदेशानुसार खेळण्यांच्या सुरक्षेसाठी संबंधित भारतीय मानकांचे अनुपालन करणे आणि बीआयएसच्या परवान्याअंतर्गत भारतीय मानक ब्यूरो  मानक मार्क ठेवणे खेळण्यांसाठी बंधनकारक करण्यात आले आहे.
परराष्ट्र व्यापार महासंचालनालयाने  खेळण्यांची यादृच्छिक नमुना चाचणी करण्याबाबत दिनांक 02.12.2019 रोजी अधिसूचना क्रमांक 33/2015-2020 जारी केली असून खेळण्यांच्या आयातीबाबत यशस्वी मंजुरी अनिवार्य आहे.
परदेशी परवानाधारकांच्या वस्तूंचे बाजारातील नमुने काढण्यासाठी बंदरांच्या अथवा विमानतळाच्या प्रवेशद्वारावर अधिकारी तैनात केले आहेत आणि या संदर्भातील मानक परिचालन नियमावली सीमाशुल्क विभागाबरोबर सामायिक केली आहे.
केंद्रीय ग्राहक व्यवहार , अन्न व सार्वजनिक वितरण राज्यमंत्री रावसाहेब दानवे यांनी आज राज्यसभेत लेखी उत्तरात ही माहिती दिली.
M.Chopade/S.Kane/P.Kor
विज्ञान आणि तंत्रज्ञान मंत्रालय
कोविड-19 वर उपचारात्मक प्रतिरोधके  विकसित करण्यासाठी डीबीटी/ कोविड-रोधी संघाचे एकत्रित प्रयत्न सुरु
नवी दिल्ली, 12 एप्रिल 2020
कोविड-19 हा संसर्गजन्य विषाणू नवीन सार्स कोरोना विषाणू-2  मधून विकसित झालेला असून त्यामुळे जगभरात अनेक मृत्यू होत आहेत. मात्र, या आजारावर कोणतेही विशिष्ट उपचार नसतांना देखील अनेक रुग्ण त्यातून पूर्ण बरे होत आहेत. याचे कारण म्हणजे, रोगप्रतिकारशक्ती उत्तम असलेल्या रुग्णाच्या शरीरात नैसर्गिकरीत्या तयार होणारी प्रतीरोधके  या विषाणूच्या आक्रमणाचा मुकाबला करतात.
गेल्या अनेक वर्षांपासून अशा गंभीर, संसर्गजन्य आजारावर उपचार सुरु असलेल्या रुग्णांच्या प्लाज्मामधून निर्माण झालेली प्रतिरोधके विविध आजार जसे की अतिसार, धनुर्वात, रेबीज आणि इबोला सारख्या आजारांवर उपचार करण्यासाठी वापरली जात आहेत. आज डीएनए आधारित पुनःसंयुग तंत्रज्ञानाचा वापर करुन प्रयोगशाळेत अशी उपचारात्मक प्रतिरोधके विकसित केली जात आहेत. सध्या सार्स-कोविड-2 साठी अशी उपचारात्मक प्रतिरोधके विकसित करण्याचे काम जगभरात युद्धपातळीवर सुरु आहे.
भारतातही, दिल्ली विद्यापीठाच्या दक्षिण परिसरात-संसर्गजन्य आजार संशोधन, शिक्षण आणि प्रशिक्षण केंद्रात, प्राध्यापक विजय चौधरी यांच्या नेतृत्वाखाली आणि जैवतंत्रज्ञान विभाग व विज्ञान आणि तंत्रज्ञान मंत्रालयच्या पाठिंब्याने हे संशोधन सुरु आहे.
प्रा. चौधरी यांचा हा ग्रुप, प्रतिरोधके असलेल्याले गुणसूत्रे वेगळी काढून त्यांचे एन्कोडिंग करण्याचा प्रयत्न करत आहे. ही गुणसूत्रे सार्स-कोविड चे विषाणू निष्प्रभ करू शकतात. यासाठी संस्थेमधील अँटी बॉडीज चा संग्रह तसेच कोविड-19 च्या आजारातून बरे झालेल्या रुग्णांच्या पेशींमधून काढलेल्या अँटी बॉडीजचे अध्ययन केले जात आहे.
ही प्रतिरोधक गुणसूत्रे वापरुन पुनःसंयुग तंत्रज्ञानाच्या मदतीने प्रयोगशाळेत कृत्रिम संयुगीत गुणसूत्रे तयार करण्याचा प्रयत्न सुरु आहे. यात, यश आले तर, त्यातून हा विषाणू निष्प्रभ करणे शक्य होईल.
प्रा. चौधरी यांच्या नेतृत्वाखाली सुरु असलेल्या कोविड-रोधी संशोधनाचाचा हा भाग असून, त्यात राष्ट्रीय रोगप्रतिकारकता संस्थेचे डॉ अमूल्य पांडे आणि पुण्याच्या जेनोव्हा बायोफार्मास्युटिकल लिमिटेडचे डॉ संजय सिंग यांचाही सहभाग आहे.
[संपर्क: प्रा.विजय के. चौधरी, ई-मेल: vkchaudhary@south.du.ac.in]
U.Ujgare/R.Aghor/P.Malandkar
(Visitor Counter : 255
शिक्षण मंत्रालय
नेहरू सेंटर, लंडन येथे राष्ट्रीय शिक्षण धोरण 2020 बाबत संवाद
नवी दिल्ली, 19 जानेवारी 2021
लंडन स्थित नेहरू सेंटरने नॅशनल बुक ट्रस्ट, भारत च्या सहकार्याने 18 जानेवारी 2021 रोजी “नवीन शिक्षण धोरण 2020 - एनईपी आउटरीच” या विषयावर संवाद आयोजित केला होता.
या प्रसंगी बोलताना केंद्रीय शिक्षण मंत्री रमेश पोखरियाल ‘निशंक’ म्हणाले की पंतप्रधान नरेंद्र मोदी यांच्या नेतृत्वात एनईपी -2020 ची भविष्यवादी मानसिकतेने अंमलबजावणी करण्यात आली आणि आव्हानांचे संधींत रूपांतर करण्यात आले. पारंपारिक ज्ञान प्रणालीचे जतन आणि विकास करताना जागतिक ज्ञान प्रणालीत भारताला स्थान मिळवून देण्यास हे धोरण मदत करेल. “या धोरणाद्वारे आपण शिक्षण पद्धतीचा कायापालट करू आणि विश्लेषणात्मक विचार आणि समस्यांचे निराकरण, सर्जनशील व बहु-शाखीय कसे बनावे आणि बदलत्या क्षेत्रात नवीन साहित्य कसे परिवर्तित करावे याबाबत शिकण्यावर विशेष भर दिला जाईल.”
आयसीसीआरचे अध्यक्ष विनय सहस्त्रबुद्धे यांनी आपल्या उद्घाटनपर भाषणात सांगितले की एनईपी -2020 ही पंतप्रधान नरेंद्र मोदी यांनी सादर केलेली सर्वात मोठी सुधारणा आहे.
ब्रिटनचे माजी विद्यापीठ, विज्ञान, संशोधन मंत्री आणि शिक्षणतज्ज्ञ होन जो जॉन्सन यांनी भारताच्या नवीन शिक्षण धोरणाचे कौतुक केले . ही जागतिक महत्वाची बाब असून यामुळे भारत जागतिक ज्ञान महासत्ता बनेल असे ते म्हणाले.
या कार्यक्रमाचे संचालन लंडनस्थित नेहरू सेंटरचे संचालक अमिश त्रिपाठी यांनी केले.
S.Tupe/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 117
श्रम आणि रोजगार मंत्रालय
एम्प्लॉयमेंट एक्सचेंजमध्ये पदवीधरांना नावनोंदणी अनिवार्य नाही
देशभरातील जिल्ह्यांतील एम्प्लॉयमेंट एक्सचेंजमध्ये पदवीधरांना नोंदणी करणे अनिवार्य करण्याचा कोणताही प्रस्ताव सरकारकडे नाही.रोजगाराशी संबंधित सेवांचा लाभ घेण्याच्या दृष्टीने देशभरातील एम्प्लॉयमेंट एक्सचेंजमध्ये नोंदणी ऐच्छिक आहे.
रोजगाराचा शोध आणि अनुरूप नोकरी, करिअर समुपदेशन, व्यावसायिक मार्गदर्शन, कौशल्य विकास अभ्यासक्रमांची माहिती इ. विविध करिअर संबंधित सेवा प्रदान करण्यासाठी राष्ट्रीय करिअर सेवा  प्रकल्प मंत्रालयाकडून राबवला जात आहे या सेवा राष्ट्रीय करिअर सेवा पोर्टलवर  ऑनलाइन उपलब्ध आहेत.
केंद्रीय कामगार आणि रोजगार मंत्रालयाचे राज्यमंत्री रामेश्वर तेली यांनी आज राज्यसभेत ही माहिती दिली.
पंतप्रधान कार्यालय
पंतप्रधानांनी जनतेला धनत्रयोदशीच्या शुभेच्छा दिल्या
पंतप्रधान नरेंद्र मोदी यांनी धनत्रयोदशी निमित्त जनतेला शुभेच्छा दिल्या आहेत.
एका ट्विटमध्ये पंतप्रधान म्हणाले;
"सर्व देशवासियांना धनत्रयोदशी निमित्त शुभेच्छा!"